stanford-oval/wikipedia huggingface dataset:
Boutros Boutros-Ghali
Ura diplomaattina ja poliitikkona > YK:n pääsihteerinä > Vaikeat operaatiot

YK oli vuoden 1992 puolivälissä rauhanturvaamisoperaatioissa muun muassa entisessä Jugoslaviassa, Somaliassa ja Kambodžassa. Boutros-Ghali suututti Britannian ja Yhdysvallat kutsumalla Jugoslavian hajoamissotia ”rikkaiden sodaksi”, koska länsimaat keskittyivät siihen muiden kriisikohteiden kustannuksella. Kun YK:n rauhanturvaajia päätettiin lähettää Bosniaan, Boutros-Ghali vaati, että hän tekisi itse kaikki merkittävät päätökset. Tämä heikensi tehokkaan toiminnan mahdollisuutta, eikä YK saanut muutenkaan jäsenvaltioiltaan tarpeeksi miesvoimaa operaatiota varten. Boutros-Ghali heikensi asemaansa 1995, kun hän Srebrenican joukkomurhan jälkeen matkusti Afrikkaan ja kutsui Srebrenicaa ”kyläksi Euroopassa”.
Boutros-Ghalin suhde Britanniaan parani ajan mittaan, mutta hänellä oli pahoja poliittisia erimielisyyksiä Yhdysvaltain kanssa. Hän ajautui ristiriitoihin Bill Clintonin hallituksen ulkoministeri Warren Christopherin ja YK-lähettilään Madeleine Albrightin kanssa. Yhdysvaltain joukot olivat vuonna 1992 liittyneet osaksi YK-joukkoja Somaliassa. Yhdysvallat veti kuitenkin sotilaansa pois, kun Mogadishun taistelussa 1993 18 yhdysvaltalaissotilasta tapettiin. Clinton syytti Boutros-Ghalia epäonnistuneesta suunnitelmasta metsästää sotaherra Mohamed Farrah Aidid.
Ruandan kansanmurhan edellä Boutros-Ghali edisti YK-joukkojen lähettämistä Ruandaan. Hän valitsi 1994 Ruandan-operaation johtopaikalle Jacques-Roger Booh-Boohin, joka oli avoimesti ranskalais- ja hutumielinen. Roméo Dallaire oli saanut ennen kansanmurhaa tietoa tulevasta tragediasta, mutta Boutros-Ghali päätti uskoa Booh-Boohin optimistisempaa arviota, jonka mukaan kaikki osapuolet olivat sitoutuneita rauhanprosessiin.
Turvallisuusneuvosto päätti vuoden 1996 lopulla valita Boutros-Ghalin toiselle kaudelle, mutta Yhdysvaltain edustaja Albright käytti veto-oikeuttaan ja esti Boutros-Ghalin valinnan. Hänen seuraajakseen nousi toinen afrikkalainen Kofi Annan, ja Boutros-Ghalista tuli näin ensimmäinen YK:n pääsihteeri, jota ei valittu toiselle kaudelle.
Boutros-Ghali pyrki pääsihteerikaudellaan uudistamaan rohkeasti ”An Agenda for Peace” -ehdotuksellaan YK:n byrokratiaa ja edistämään sen alaorganisaatioiden yhteistyötä. Hän osoitti tällä johtajuustaitojaan, mutta lopulta hänellä ei ollut tarpeeksi poliittista ymmärrystä sen läpiviemiseksi. Yhdysvaltojen menetettyä luottamuksena Boutros-Ghaliin tämä antautui puolustuskannalle eikä pystynyt toteutamaan uudistussuunnitelmiaan.
Ura diplomaattina ja poliitikkona > YK-uran jälkeen

Boutros-Ghali jatkoi diplomaattista uraansa myös YK-virkansa jälkeen. Hän toimi 1997–2002 Ranskankielisten maiden järjestön pääsihteerinä. Hän asui Pariisissa ja pyrki samalla edistämään YK:n parlamentin perustamista. Egyptin ihmisoikeuksien kansallista neuvostoa Boutros-Ghali johti 2003–2012.
Kunnianosoituksia

Kanadan ritarikunnan kumppani (Kanada, 2003)
Kunnialegioonan suurristi (Ranska, 1994)
Henrik Purjehtijan ritarikunnan suurristi (Portugali, 1983)
Italian tasavallan ansioritarikunnan suurristi (Italia, 1982)
Lisäksi Boutros-Ghali on useiden yliopistojen kunniatohtori:
| Maa/ alue | Yliopisto | Ajankohta | Tieteenala |
| --- | --- | --- | --- |
|  New Brunswick | Monctonin yliopisto | 1994 | oikeustiede |
|  Romania | Bukarestin yliopisto | 1994 | – |
|  Azerbaidžan | Bakun yliopisto | 1994 | – |
|  Armenia | Jerevanin valtionyliopisto | 1994 | – |
|  Israel | Haifan yliopisto | 1995 | – |
|  Itävalta | Wienin yliopisto | 1995 | – |
|  Australia | Melbournen yliopisto | 1995 | – |
|  Ontario | Carleton-yliopisto | 1995 | oikeustiede |
|  Ranska | Montesquieu-yliopisto | 1996 | oikeustiede |
Aiheesta muualla

Kuvia tai muita tiedostoja aiheesta Boutros Boutros-Ghali Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Javier Pérez de Cuéllar | Yhdistyneiden kansakuntien pääsihteeri 1992–1996 | Seuraaja: Kofi Annan |
British National Front

British National Frontin logo.
British National Front, yleensä tunnettu muodossa National Front, on brittiläinen äärioikeistolainen puolue, jonka aktiivisinta aikaa olivat 1970- ja 1980-luvut. Sen ideologia on valkoinen nationalismi.
Historia

Puolue perustettiin vuonna 1967, jolloin kolme äärioikeistolaista ryhmää liittyi yhteen. Se kasvatti jäsenmääräänsä 1970-luvulla maahanmuuttovastaisella politiikalla. Vuonna 1972 jäseniä oli 17 500. National Frontin kannattajien marssi Lontoon Lewishamissa elokuussa vuonna 1977 johti väkivaltaisiin yhteenottoihin antifasististen vastamielenosoittajien kanssa ja poliisin väliintuloon. Marssijoita oli noin 500 ja marssin vastustajia noin 4000, mikä osoitti National Frontin kannatuksen rajallisuuden suhteessa sen vastustajien lukumäärään alueella, jota puolue oli pitänyt kannatusalueenaan. Lewishamin tapahtumien jälkeen National Frontin kannatus kääntyi laskuun.
Aiheesta muualla

National Frontin verkkosivut
Tytyrin kaivos

Tytyrin kalkkitehdas, taustalla kaivostorni.
Tytyrin kaivos on Nordkalk Oy Ab:n omistama kalsiittikaivos, joka sijaitsee Lohjan Pappilan kaupunginosassa, lähellä Lohjan keskustaa. Kaivoksen vieressä toimii vuosina 1948–1951 rakennettu kalkkitehdas.
Toiminta alkoi vuonna 1897, ensin Törmän ja Solhemin avolouhoksilla. Maan alle siirryttiin osittain vuonna 1947, jolloin valmistui kivenmurskaamo 80 metriä maan pinnan alapuolelle. Vuonna 1956 avolouhostoiminta loppui, ja toiminta siirtyi kokonaan maan alle. Louhintamäärältään Tytyri on Suomen kolmanneksi suurin kalkkikivikaivos. Vuoteen 2001 mennessä Tytyristä oli kaivettu 34 113 431 tonnia kalsiittilouhetta.
Tytyrin kaivostorni liputtaa Snellmanin päivänä 12. toukokuuta 2015.
Tytyrissä työskentelee noin 70 henkilöä, näistä noin 60 tuotannossa. Kaivoksen louhintasyvyys on 200–350 metriä. Vuotuinen louhintamäärä on 250 000 tonnia, ja kalkkikiviesiintymän arvioidaan riittävän noin 100 vuodeksi.
Elämyskaivos

Kaivoksen yhteydessä sijaitsee Tytyrin elämyskaivos. Se sijaitsee 110-tasolla, käytännössä 80 metrin syvyydessä Lohjan alla. Sinne kuljetaan Kone-yhtiön valmistamalla Suomen nopeimmalla yleisön käytössä olevalla henkilöhissillä. Kone-yhtiö käyttää myös kaivoksen ensimmäistä pystysuoraa kuilua testilaboratoriona, jossa testataan moderneja pilvenpiirtäjähissejä.
Elämyskaivoksessa on kaivosmuseo, jonka pysyvä näyttely esittelee kaivostyön historiaa. Geologian tutkimuskeskuksen näyttely esittelee Suomen kallioperää. Lisäksi elämyskaivoksessa järjestetään tapahtumia, vaihtuvia taidenäyttelyitä sekä valoesityksiä. Ekku Peltomäen valoesitykset "Valkoinen fantasia" (1995), "Valon juhlaa" (1996) ja "Myrsky oratorio" (2006) ovat kuuluneet Tytyrin elämyskaivoksen näyttelyihin.
Elämyskaivoksessa on Tytyri-sali, jossa järjestetään erilaisia tapahtumia ja jota voidaan vuokrata yksityistilaisuuksiin. Yhdysvaltalaisen ja Suomessakin tunnetun Amazing Race -televisiosarjan kilpailijat saivat vuonna 2006 kuvatussa ja vuonna 2009 Suomessa näytetyssä jaksossa tehtäväkseen etsiä Tytyrin kaivoksen uumenista uutta vihjettä. Tytyri-salissa on kuvattu myös Juha Wuolijoen Joulutarina-elokuvaa.
Tytyrin laitokset Pappilan peltojen yli kuvattuna.
Tytyrin kaivoksen konttorirakennus
Aiheesta muualla

Tytyrin kaivos Nordkalkin sivuilla (Arkistoitu – Internet Archive)
Suomen karbonaattikaivokset Geologian tutkimuskeskuksen sivuilla (Arkistoitu – Internet Archive)
Tytyrin elämyskaivoksen kotisivut
Lohjan Matkailupalvelukeskuksen kotisivut
Charles Yerkes

Charles Tyson Yerkes
Charles Tyson Yerkes [ˈjɜːrkiːz] (1837–1905) oli yhdysvaltalainen liikemies ja rahoittaja, jolla oli keskeinen merkitys Lontoon ja Chicagon metroverkostojen syntymisessä.
Yerkes sai nuorena vankeustuomion kavalluksesta, mutta nousi sitten Yhdysvalloissa merkittäväksi rautateiden ja raitioteiden rakennuttajaksi. Chicagossa hänen sanottiin lahjoneen poliittisia päättäjiä miljoonan dollarin arvosta. Vuonna 1900 jo 63-vuotias ja 20 miljoonan dollarin omaisuuden luonut Yerkes saapui Lontooseen ja osti Hampsteadin rataa rakentaneen yhtiön ja pian muitakin valmiita tai rakenteilla olleita rataosuuksia. Hän yhdisti ne 1902 The Underground Electric Railway Co. -yhtiöksi, josta alkoi syntyä Lontoon sähköistetty metro Britannian parlamentin päätöksellä ja tuntuvine lisäpanostuksineen. Yerkes ehti kuolla ennen kuin sähköistetty metro saatiin käyttöön.
Buzz (lentoyhtiö)

| Buzz |
| --- | --- |

 IATA: UK  –  ICAO: UKA 
Kutsukoodi:  BUZZ
Perustettu:  4. tammikuuta 2000
Lakkautettu:  31. lokakuuta 2004
Laivaston koko:  18
Solmukohdat:  Stanstedin lentoasema
Kotipaikka:   Lontoo, Yhdistynyt kuningaskunta
Buzzin BAe 146-300
Buzz oli Euroopan sisäisiä lentoja operoinut halpalentoyhtiö. Sen kotikenttänä toimi Lontoon Stanstedin lentoasema. Buzz oli ensimmäinen Suomeen liikennöinyt halpalentoyhtiö, sillä se lensi Lontoosta Helsinkiin vuosina 2000-2002. Lennot loppuivat, koska Buzz löysi Ranskasta kannattavampia reittejä, joille se siirsi lentokalustoaan.
Historia

Lentoyhtiö perustettiin vuonna 1999 ja se lensi ensimmäisen lentonsa 4. tammikuuta 2000. Perustajana toimi KLM, joka loi yhtiön tytäryhtiöksi KLM uk:lle. Yhtiö luotiin, jotta KLM voisi kilpailla muiden halpalentoyhtiöiden, kuten Easyjetin ja Ryanairin kanssa. Yhtiön ensimmäisinä lentokoneina toimivat kahdeksan KLM UK:lta saatua BAe 146 -konetta. Hieman tämän jälkeen se sai käyttöönsä myös kaksi Dba:lta vuokrattua Boeing 737 -lentokonetta. Myöhemmin yhtiö vuokrasi vielä kuusi Boeing 737 -konetta. 31. tammikuuta 2003 KLM ilmoitti aikeistaan myydä Buzz Ryanairille noin 20 miljoonalla eurolla. Kauppa toteutettiin 10. huhtikuuta 2003. Ryanair teki Buzzista oman tytäryhtiön, jonka nimeksi se antoi Buzz Stansted. Syyskuussa 2004 Ryanair päätti sulauttaa Buzz Stanstedin itseensä. Buzz Stansted lensi viimeiset lentonsa 31. lokakuuta 2004. Ryanair kuitenkin otti Buzz-brändin uudelleen käyttöön vuonna 2019, kun vuonna 2017 perustetun Ryanair Sunin nimeksi vaihdettiin Buzz.
Kohteet

Ohessa on Buzzin kohteet vuoden 2003 alussa.
Espanja
Jerez de la Frontera
Málaga
Hollanti
Amsterdam
Iso-Britannia
Belfast
Bournemouth
Lontoo
Ranska
Bergerac (Dordogne)
Bordeaux
Brest
Caen
Chambéry
Dijon
Grenoble
La Rochelle
Limoges
Marseille
Murcia
Pariisi
Poitiers
Toulon
Toulouse
Tours
Saksa
Berliini
Düsseldorf
Frankfurt
Sveitsi
Genova
Laivasto

Toimintansa aikana Buzz käytti seuraavia lentokoneita:
10 BAe 146-300
9 Boeing 737-300
Aiheesta muualla

Buzz
Buzz (englanniksi)
Brad Bellick

Brad Bellick
Bradley ”Brad” Bellick on kuvitteellinen hahmo televisiosarjassa Pako. Häntä näyttelee Wade Williams.
Taustaa

Paon ensimmäisellä tuotantokaudella Bellick toimii vanginvartijana pahamaineisessa Fox Riverin vankilassa. Bellick on tiukka ja epäreilu vankeja kohtaan. Hän ummistaa silmänsä kaikelta epäoikeudenmukaisuudelta. Toisella tuotantokaudella Bellick saa potkut vankien karattua vankilasta. Myöhemmin Bellick lavastetaan murhaamaan paras ystävänsä ja hän joutuu itse kaltereiden taakse. Bellick aloittaa kuitenkin yhteistyön FBI:n agentti Alexander Mahonen kanssa ja pääsee ulos vankilasta jahdatakseen karkureita. Tie johdattaa Bellickin Panamaan, jossa hänet lavastetaan toiseen murhaan. Bellick joutuu kaaoksessa elävään Sonan vankilaan ja joutuu siellä monenlaisiin vaikeuksiin. Vankilan palon yhteydessä neljännen tuotantokauden alussa Bellick pääsee kuitenkin pakenemaan ja palaa Yhdysvaltoihin kaatamaan ”Yhtiötä” jahtaamiensa vankikarkureiden kanssa. Bellick kuolee uhrautuessaan muiden hyväksi, kun hän suostuu asettamaan pakollisen putken paikoilleen jääden kuitenkin vesimassojen armoille.
Unkarin alle 20-vuotiaiden jääkiekkomaajoukkue

Unkarin alle 20-vuotiaiden jääkiekkomaajoukkue edustaa Unkaria jääkiekossa alle 20-vuotiaiden kansainvälisissä otteluissa. Joukkue ei ole koskaan pelannut maailmanmestaruuskilpailujen pääsarjassa. Joukkueen paras sijoitus maailmanmestaruuskisoissa on vuoden 1996 B-sarjan neljäs sija. Joukkuetta on valmentanut myös suomalainen Jarmo Tolvanen, kaudella 2017–2018.
Sijoitukset maailmanmestaruuskilpailuissa

| --- | --- |
 1980 – B-sarja; 8.  1983 – C-sarja; 3.  1984 – C-sarja; 2.  1985 – C-sarja; 2.  1986 – C-sarja; 5.  1988 – C-sarja; 6.  1990 – C-sarja; 7.  1991 – C-sarja; 7.  1992 – C-sarja; 5.  1993 – C-sarja; 3.  1994 – C-sarja; 5.  1995 – C1-sarja; 2.  1996 – B-sarja; 2.  1997 – B-sarja; 7.  1998 – B-sarja; 5.  1999 – B-sarja; 8.  2000 – C-sarja; 4.  2001 – 2. divisioona; 7.  2002 – 2. divisioona; 6.  2003 – 2. divisioona, lohko B; 1.  2004 – 1. divisioona, lohko A; 6.  2005 – 2. divisioona, lohko B; 1.:  2006 – 1. divisioona, lohko B; 6.  2007 – 2. divisioona, lohko A; 1.  2008 – 1. divisioona, lohko B; 4.  2009 – 1. divisioona, lohko B; 6.  2010 – 2. divisioona, lohko A; 2.  2011 – 2. divisioona, lohko B; 2.  2012 – 2. divisioona, lohko A; 3.  2013 – 2. divisioona, lohko A; 2.  2014 – 2. divisioona, lohko A; 1.  2015 – 1. divisioona, lohko B; 6.  2016 – 2. divisioona, lohko A; 1.  2017 – 1. divisioona, lohko B; 1.  2018 – 1. divisioona, lohko A; 6.  2019 – 1. divisioona, lohko B; 3.  2020 – 1. divisioona, lohko B; 1.  2021 – 1. divisioona, lohko A:n turnaus peruttiin koronaviruspandemian takia.  2022 – 1. divisioona, lohko A; 6.  2023 – 1. divisioona, lohko A; 4.  2024 – 1. divisioona, lohko A; 5.
Aiheesta muualla

Unkarin jääkiekkoliiton viralliset sivut (unkariksi)
Unkari nationalteamsoficehockeyssä (englanniksi)
Jääkiekon nuorten maajoukkueet
| --- | --- |
Eurooppa:  Alankomaat ·  Belgia ·  Bulgaria  ·  Espanja  ·  Irlanti ·  Islanti ·  Iso-Britannia ·  Italia ·  Itävalta ·  Kreikka ·  Kroatia ·  Latvia ·  Liettua ·  Luxemburg ·  Norja ·  Puola ·  Ranska ·  Romania ·  Ruotsi ·  Saksa ·  Serbia ·  Slovakia ·  Slovenia ·  Suomi ·  Sveitsi ·  Tanska ·  Tšekki  ·   Ukraina ·  Unkari · Viro  ·  Valko-Venäjä (Suljettu ulos toistaiseksi) ·  Venäjä (Suljettu ulos toistaiseksi)
Amerikka:  Jamaika ·  Kanada ·  Meksiko ·  Yhdysvallat
Aasia:  Arabiemiraatit ·  Armenia ·  Etelä-Korea ·  Filippiinit · Indonesia · Intia ·  Israel ·  Japani ·  Kazakstan  ·  Kiina ·  Kirgisia ·  Kuwait ·  Malesia · Mongolia · Pohjois-Korea ·  Taiwan ·  Thaimaa · Turkki
Oseania:  Australia ·  Uusi-Seelanti
Afrikka:  Etelä-Afrikka
Entiset joukkueet: Jugoslavia · Neuvostoliitto & Itsenäisten valtioiden yhteisö · Serbia ja Montenegro · Tšekkoslovakia
Tuomas Määttä

| Tuomas Määttä> Henkilötiedot |
| --- | --- |
Syntynyt: 17. huhtikuuta 1996 (ikä 28)
Jääpallon pelaaja
Lempinimi:  Tumppi
Pituus:  178 cm
Paino:  68 kg
Seura:   SKA-Neftjanik
Pelinumero:  99
Pelipaikka:  keskikenttäpelaaja
| Urheilijan ura> Junioriseurat |
| --- | --- | --- | --- |
:  Botnia
Seurat
| Vuodet | Seura | O | (M) |
| 2011–2016 |  Botnia |  |  |
| 2016–2020 |  Edsbyns IF | 136 | (112) |
| 2020- |  SKA-Neftjanik | 153 | (171) |
Maajoukkue
|  |  Suomi | 45 | (22) |
 Seurajoukkueuran tilastot kattavat vain kansalliset sarjat, päivitetty 13.5.2023.  Maajoukkueuran tilastot päivitetty 22.4.2019.
Tuomas Santeri Määttä (s. 17. huhtikuuta 1996) on suomalainen jääpalloilija, joka edustaa Venäjän pääsarjassa pelaavaa SKA-Neftjanikia. Pelipaikaltaan Määttä on keskikenttäpelaaja. Hän on kuulunut myös Suomen jääpallomaajoukkueeseen.
Ura > Botnia (2011–2016)

Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Myöhemmin hän toimi myös joukkueen kapteenina. Ruotsiin hän siirtyi Suomen-mestaruuteen päättyneen kauden 2015–2016 jälkeen. Mestaruuskaudella Määttä voitti Bandyliigan pistepörssin niin runkosarjassa kuin pudotuspeleissäkin.
Ura > Edsbyns IF (2016–2020)

Määttä edusti ruotsalaista Edsbyns IF:ää yhteensä neljän kauden ajan. Kolme kausista päättyi Ruotsin mestaruuteen. Kauden 2019-2020 päätteeksi Määttä valittiin ensimmäisenä suomalaisena vuoden pelaajaksi Ruotsissa. Edsbyns IF-kausina Määttä valittiin Vuoden jääpalloiijaksi Suomessa 2017, 2018 ja 2020.
Ura > SKA-Neftjanik (2020–)

Kesällä 2020 Määttä siirtyi Venäjän Superliigaan SKA-Neftjanikiin.. Määttä solmi seuran kanssa vuoden mittaisen jatkosopimuksen keväällä 2021. Pronssiin päättyneen kauden 2020–2021 jälkeen Määttä valittiin toisena suomalaisena Sami Laakkosen jälkeen Superliigan 22:n parhaan pelaajan joukkoon.
Määttä oli ehdolla vuoden 2020 urheilijaksi.
Määtän toinen kausi SKA:n riveissä päättyi tappioon pronssiottelussa Kuzbass Kemerovoa vastaan. Välierien aikana Määttä joutui kritiikin kohteeksi päädyttyään osaksi Venäjän sotatoimia Ukrainassa tukevaa Z-muodostelmaa. Määttä kertoi ottelun jälkeen tilanteen tulleen vastaan nopeasti ja ettei hän ollut etukäteen tietoinen muodostelman merkityksestä.
Määttä päätti kesällä 2022 jatkaa uraansa Venäjällä ja näin ollen hänet suljettiin pois Suomen maajoukkueesta. Määtän mukaan jatkosopimus oli allekirjoitettu jo 1. helmikuuta ja hän päätti kunnioittaa voimassa olevaa sopimusta vaikka sai tarjouksia myös muilta seuroilta.
Kausi 2022-2023 alkoi SKA-Neftjanikin osalta Venäjän cupin mestaruudella. Määttä teki loppuottelussa HK Jeniseitä vastaan neljä maalia. Superliigakauden päätteeksi Määtän SKA juhli Venäjän mestaruutta. Määtästä tuli samalla neljäs pelaaja Petteri Lampisen, Sami Laakkosen ja Mika Mutikaisen jälkeen, joka on voittanut Venäjän mestaruuden. Mestaruuskauden päätteeksi Määttä solmi uuden kaksivuotisen sopimuksen SKA:n kanssa. Mestaruuskauden osalta Määttä valittiin myös toista kertaa Superliigan 22:n parhaan pelaajan joukkoon.
Kauden 2023-2024 alussa Määtän kaksoisveli Tommi saapui vahvistamaan SKA-Neftjanikin joukkuetta. Seura ei kuitenkaan kyennyt toistamaan edellisen kauden menestystään. Venäjän Cupissa joukkue tippui puolivälierissä ja Superliigassa joukkueen loppusijoitus oli neljäs. Kausi oli kuitenkin Määtälle henkilökohtaisella tasolla hyvä. Kauden päätteeksi hänet valittiin kolmatta kertaa Superliigan 22:n parhaan pelaajan joukkoon.
Maajoukkueura

Määttä on edustanut Suomea neljä kertaa MM-kilpailuissa vuosina 2016–2019. Vuonna 2016, jolloin Suomi saavutti hopeaa, Määttä valittiin toimittajien valitsemaan kisojen tähdistöön.
Määttä suljettiin pois Suomen maajoukkueringistä Jääpalloliiton hallituksen päätöksellä elokuussa 2022 hänen jatkaessa pelaajauraansa Venäjän pääsarjassa huolimatta Venäjän käymästä hyökkäyssodasta Ukrainassa.
Yksityiselämä

Määttä on kotoisin Vantaalta. Myös Määtän veljet Teemu ja Tommi ovat jääpalloilijoita. Poikien isä Esa Määttä on menestynyt ex-jääpalloilija ja valmensi Botnia-69:n Suomen-mestariksi vuonna 2016.
Saavutukset

Henkilökohtaisesti
Vuoden pelaaja Ruotsissa: 2020
Elitserienin vuoden tulokas: 2016-2017
Suomen vuoden jääpalloilija: 2017, 2018, 2020, 2021
Urheilutoimittajain liiton vuoden jääpalloilija: 2017, 2018, 2020, 2021
Bandyliigan paras pelaaja: 2015 ja 2016
Bandyliigan runkosarjan paras pistemies: 2016
Bandyliigan kuukauden pelaaja: Marraskuu 2015
Venäjän Superliigan kausittain valitun 22 parhaan pelaajan joukossa: 2020-2021, 2022-2023, 2023-2024
Seurajoukkueessa:
Suomen mestaruus: 2016 (Botnia)
Suomen Cup: 2016 (Botnia)
Ruotsin mestaruus: 2017, 2018 ja 2020 (Edsbyns IF)
Ruotsin Cup: 2019 (Edsbyns IF)
Venäjän Superliigan mestaruus: 2023 (SKA-Neftjanik)
Venäjän Superliigan pronssi: 2021 (SKA-Neftjanik)
Venäjän Cup: 2022 (SKA-Neftjanik)
Venäjän Super Cup: 2021, 2022 (SKA-Neftjanik)
Maajoukkueessa:
MM-hopea: 2016
MM-pronssi: 2017, 2018 ja 2019
Poikien Maailmanmestaruus: 2013.
Aiheesta muualla

Tuomas Määttä International Bandy Databasessa
Suomen joukkue – Jääpallon MM-kilpailut 2019
Jussi Aaltonen |
Kimmo Kyllönen ||
Elias Gillgren |
Kasperi Hirvonen |
Ilari Moisala |
Tommi Määttä |
Tomi Hauska |
Teemu Määttä |
Tuomas Määttä |
Eetu Peuhkuri |
Markus Kumpuoja |
Juho Liukkonen |
Samuli Helavuori |
Ville Aaltonen |
Emil Fedorov |
Jimi Heinonen |
Mikko Lukkarila ||
Päävalmentaja: Antti Parviainen
Brendan Leipsic

| Brendan Leipsic |
| --- | --- |

Henkilötiedot
Syntynyt: 19. toukokuuta 1994 Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  hyökkääjä
Maila:  vasen
Pituus:  176 cm
Paino:  79 kg
Pelaajaura
Pääsarjaura:  2014–
Aik. seurat:  Milwaukee Admirals (AHL) Toronto Marlies (AHL) Toronto Maple Leafs (NHL) Vegas Golden Knights (NHL) Vancouver Canucks (NHL) Los Angeles Kings (NHL) Washington Capitals (NHL) TsSKA Moskova (KHL) Metallurg Magnitogorsk (KHL) SKA Pietari (KHL)
NHL-varaus:  89. varaus, 2012 Nashville Predators
Brendan Leipsic (s. 19. toukokuuta 1994 Winnipeg, Manitoba) on kanadalainen jääkiekkoilija. Pelipaikaltaan vasemmalta laukova 176 senttimetriä pitkä ja 79 kilogrammaa painava Leipsic on vasen laitahyökkääjä tai keskushyökkääjä.
Leipsic on Nashville Predatorsin kolmannen kierroksen 89. varaus vuodelta 2012. Hän debytoi seuran farmijoukkueen Milwaukee Admiralsin paidassa AHL:ssä kaudella 2014–2015. Helmikuussa 2015 Leipsic siirtyi Toronto Maple Leafsin organisaatioon. Hän debytoi NHL:ssä helmikuussa 2016 Vancouver Canucksia vastaan onnistuen heti maalinteossa.
Vainosenjärvi

| Vainosenjärvi |
| --- | --- |
 Näkymä itärannasta.
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°55′51″N, 27°12′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Järveen tulevat joet:  Totturinoja Lähdelammesta
Laskuoja:  oja Tervajärveen 
Järvinumero:  14.187.1.003
Mittaustietoja
Pinnankorkeus:  71,4 m  
Pituus:  1,4 km  
Leveys:  1,3 km  
Rantaviiva:  6,80583 km  
Pinta-ala:  89,9983 ha  
Tilavuus:  0,00190124 km³ 
Keskisyvyys:  2,11 m  
Suurin syvyys:  6,96 m  
Saaria:  3 
 fiVainosenjärvi 
Vainosenjärvi tai myös Vainolanjärvi on Etelä-Karjalassa Luumäellä Vainosen kylän lähellä sijaitseva järvi.
Maantietoa

Vainosenjärven pinta-ala on 90 hehtaaria, se on 1,4 kilometriä pitkä ja 1,3 kilometriä leveä. Sillä on kolme saarta, joiden yhteispinta-ala on 0,26 hehtaaria. Saarilla ei ole karttanimiä. Suurin saari on lähes 25 aarin kokoinen ja siihen tulee Hiehoniemestä tie. Järvi on luodattu ja siitä on julkaistu syvyyskartat. Järven tilavuudeksi on saatu 1,9 miljoonaa kuutiometriä, jolloin sen keskisyvyydeksi tulee 2,1 metriä. Sen suurin syvyys on 7,0 metriä ja kyseinen syvänne sijaitsee keskellä järveä. Matalalla järvellä on vielä Myllylahdessa 5,4 metrin syvänne. Sen rantaviivan pituus on 6,8 kilometriä. Sen rannat ovat metsämaata, jota rikkoo paikoin ojitetut suomaat. Järvellä on kiinteää asutusta länsirannan Järvenpäänlahdessa. Muu asutus on vapaa-ajan asutusta, jota on alle 30. Suuri osa vapaa-ajan asunnoista sijaitsee Tervajärven puoleisella kannaksella.
Vesistösuhteet

Vainosenjärvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Saunajoen valuma-alueeseen (14.187) se kuuluu. Järven vedenpinnan korkeus on 71,4 metriä mpy. Siihen laskee Lähdelammesta alkava Totturinoja kaakosta päin. Vainosenjärvi laskee idässä sijaitsevaan Tervajärveen, joka on 1,7 metriä alempana.
VUE

VUE tai Vue voi tarkoittaa seuraavia:
Visual User Environment, Hewlett-Packardin työpöytäympäristö
Saturn Vue, automalli
Vue, paikkakunta Ranskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vue”, voi hakea sivunnimihaulla, laajalla sivunnimihaulla tai tekstihaulla.